open-index/open-wikipedia-markdown huggingface dataset:
The Thursday Murder Club

***The Thursday Murder Club*** is 'n misdaadkomedierolprent van 2025 wat deur Chris Columbus geregisseer is. Dit is 'n verwerking van die roman met dieselfde naam deur Richard Osman. Die hoofakteurs is Helen Mirren, Pierce Brosnan, Ben Kingsley en Celia Imrie; met David Tennant, Jonathan Pryce, Naomi Ackie, Daniel Mays, Henry Lloyd-Hughes, Richard E. Grant, Tom Ellis, Geoff Bell, Paul Freeman, Sarah Niles en Ingrid Oliver in die byrolle. 

Die storielyn gaan oor 'n groep bejaarde speurhonde wat 'n moord probeer oplos. *The Thursday Murder Club* se première was op 21 Augustus 2025 in Londen en dit is daarna op 28 Augustus deur Netflix uitgereik. 

Die rolprent het gemengde tot goeie resensies gekry.

## Rolverdeling
* Pierce Brosnan as Ron Ritchie, 'n afgetrede vakbondleier
* Helen Mirren as Elizabeth Best, 'n afgetrede spioen
* Ben Kingsley as Ibrahim Arif, 'n afgetrede psigiater
* Celia Imrie as Joyce Meadowcroft, 'n afgetrede verpleegster
* David Tennant as Ian Ventham
* Jonathan Pryce as Stephen Best, Elizabeth se man
* Naomi Ackie as konstabel Donna de Freitas, 'n plaaslike polisievrou
* Daniel Mays as Chris Hudson
* Henry Lloyd-Hughes as Bogdan
* Richard E. Grant as Bobby Tanner
* Tom Ellis as Jason Ritchie, Ron se seun
* Geoff Bell as Tony Curran 
* Paul Freeman as John Grey
* Ingrid Oliver as Joanna Meadowcroft, Joyce se dogter
* Joseph Marcell as vader Mackie

## Ontvangs
Op Rotten Tomatoes het die prent 'n goekeuringsyfer van 76%, gebaseer op 70 resensies. Op Metacritic het dit 'n punt van 59 uit 100, gebaseer op 20 resensies, wat dui op 'n "gemengde of gemiddelde" ontvangs.

Kat Halstead het die prent vir Common Sense Media 4 uit 5 sterre gegee en geskryf: "Teen twee uur is dit 'n bietjie lank, maar dit is 'n geslaagde oorgang van 'n boek tot 'n rolprent wat die geleentheid ooplaat vir toekomstige verwerkings." Sheila O'Malley van RogerEbert.com skryf: "*The Thursday Murder Club* is vermaaklik en dikwels snaaks. Daar is genoeg verrassings in die storielyn. Die karakters is nie besonder goed ontwikkel nie, maar hulle is ook nie stereotipes nie. Die prent voel meer soos 'n loodsprogram vir televisie as soos 'n rolprent, wat dalk presies is wat Netflix wou hê. 

In 'n negatiewe resensie gee Laura Venning van die tyskrif *Empire* die prent 2 uit 5 sterre en noem dit "teleurstellend".

## Verwysings
## Skakels
* 
*
A Series of Unfortunate Events (TV-reeks)

duimnael|300x300px
***A Series of Unfortunate Events*** is 'n Amerikaanse komedie-drama televisiereeks tans beskikbaar op Netflix. Dit is gebaseer op die boekereeks deur Daniel Handler.

## Rolverdeling 
* Neil Patrick Harris as Olaf 
* Patrick Warburton as Lemony
* Malina Weissman as Violet
* Louis Hynes as Klaus

## Verwysings
Drakensbergse Nasionale Botaniese Tuin

Die **Drakensbergse Nasionale Botaniese Tuin** is ‘n reservaat vir hoogliggende flora.

Hierdie gebied is 5 km oos van Harrismith, 114 ha geleë aan die voet van die Platberg en 350 ha op die kruin van die berg. Dit het ‘n gemiddelde hoogte van 1700 m bo seespieël, ondervind ‘n jaarlikse temperatuurspeling van tussen die 14º en 36º C en ‘n gemiddelde reënval van 750 mm.

In die beskermde gebied word gekonsentreer op die flora van die Drakensberge vanaf die bergagtige dele van die Oos-Kaap tot in die verre noordoostelike dele van die land. Die Brunsvigia natalensis en die bedreigde kroonaalwyn is hier te sien.

Die gootste aangeplante gedeelte van die Drakensbergtuin is in die berggordel (1200 tot 1800 m bo seevlak). Hier is al 100 voëlspesies waargeneem en grysduikers en dassies kom volop voor. Verskeie wandelpaaie o.a. deur digte ouhout (Leucosidae sericea), verby  mooi rotsformasies en stroompies is uitgelê. In ‘n herbarium is 2000 Drakensbergse plantspesies uitgestal. Daar is ‘n bouval van ‘n Engelse blokhuis wat  die watervoorsiening aan Harrismith tydens die Tweede Vryheidsoorlog moes beskerm.

In Mei 1967 is hierdie botaniese tuin gestig.

## Bronnelys 
* Dove, Darien: Blomjuweel van die Oranje-Vrystaat. Drakensberg Nasionale Botaniese Tuin. In: Custos. Deel 14, nr. 12, Maart 1985. ISSN 0379-9921

## Verwysings
Bottega Veneta

**Bottega Veneta** is 'n Italiaanse luukse modehuis. Hulle is gebaseer in Milaan, Italië. Hulle vervaardig klere, handsakke, skoene, bykomstighede, juweliersware en geure.

Die handelsmerk is sedert Februarie 2001 in besit van Kering. In 2023 het Bottega Veneta se verkope 1,6 miljard euro bereik.

Bottega Veneta is in 1966 in Vicenza gestig deur Michele Taddei en Renzo Zengiaro.

## Verwysings 
## Eksterne skakels
Elandsberge (Oos-Kaap)

Die **Elandsberge** is 'n bergreeks noord van Patensie in die Kouga Plaaslike Munisipaliteit van die Oos-Kaap. Dit is in die suidooste van die Kaapse Plooigordel, en die Vanstadensberg is 'n oostelike uitloper daarvan. Dit bereik 'n hoogte van 987&nbsp;m.

Die Elandsberge bestaan uit geplooide en verskuifde gesteentes van die Kaapse Supergroep, veral die Tafelberggroep en die Witteberggroep, wat uit sandsteen, kwartsiet en skalie bestaan. Dit is die tuiste van 'n verskeidenheid plantegroei wat die unieke fynbos-bioom en inheemse woude in diep klowe en valleie insluit. Suidoos van die Stinkhoutberg is die Otterford-, Loeriebos en Longmore-staatsbosse geleë. Dit is 'n belangrike opvangsgebied vir onder meer die Elandsrivier aan die noordekant en Gamtoosrivier aan die suidekant, waar heelwat besproeiing gedoen word.

## Gelyknamige berge
In die Onder-Bokkeveld is Elandsberge (851&nbsp;m) suid van Calvinia, Noord-Kaap, geleë, en in die Overberg is Elandsberge (c.610&nbsp;m) wes van Napier in die Wes-Kaap geleë.

## Kyk ook
* Elandsberg (dubbelsinnigheidsblad)

## Verwysings
WISE 0855-0714

**WISE 0855-0714** (volle naam **WISE J085510.83-071442.5**, of **W0855** vir kort) is 'n bruindwerg van spektraaltipe Y wat sowat 7,4 ligjare van die Aarde af in die sterrebeeld Noordelike Waterslang lê. Dit is die vierde naaste ster of bruindwerg van die Son af en is in 2013 ontdek van data van die Wide-field Infrared Survey Explorer (WISE).

Teen 285 kelvin is dit die koudste bruindwerg wat nog ontdek is. Dit het 'n geraamde massa van tussen 3 en 10 Jupitermassas, wat dit 'n planetêremassavoorwerp maak wat kleiner is as die 13 Jupitermassas wat nodig is om deuterium te verbrand.

### Waarnemings
Omdat WISE 0855-0714 'n geïsoleerde voorwerp is, kom sy ligsterkte hoofsaaklik van termiese bestraling. Die voorwerp se temperatuur is rofweg so laag soos kamertemperatuur, wat beteken sy ligsterkte is baie laag en dit straal hoofsaaklik infrarooi lig uit. WISE 0855-0714 is uiters dof, met 'n skynbare magnitude van 26,3. Sy helderheid neem af met afnemende golflengtes en dit is dus prakties gesproke onsigbaar in sigbare lig.

## Verwysings
## Skakels
Balenciaga

**Balenciaga** is 'n luukse modehuis wat in 1917 deur die Spaanse ontwerper Cristóbal Balenciaga in San Sebastián, Spanje, gestig is en later na Parys verhuis het. Balenciaga het 'n reputasie as 'n couturier met kompromielose standaarde gehad, en Christian Dior het hom "die meester van ons almal" genoem.

Balenciaga se borrelrompe en sy eienaardige, vroulike, maar "modernistiese" silhoeëtte het die huis se handelsmerk geword.

Balenciaga het sy deure in 1972 gesluit en in 1986 onder nuwe eienaarskap heropen. Die huis is nou in besit van die luukse groep Kering.

## Verwysings 
## Eksterne skakels
Psoralea fumea

***Psoralea fumea*** is 'n struik in die familie Fabaceae. Die spesie is endemies aan KwaZulu-Natal.

## Bronnelys 
* Biodiversityadvisor
* REDLIST Sanbi
* Plants of the World Online
Kaapstad Internasionale Jazzfees

Die **Kaapstad Internasionale Jazzfees** is 'n jaarlikse musiekfees wat in Kaapstad, Suid-Afrika plaasvind. Die eerste een is tussen 2000 en 2005 gehou en die fees word erken as die vierde grootste jazzfees ter wêreld en die grootste jazzfees op die Afrika-kontinent. Die fees is die "Cape Town North Sea Jazz Festival" genoem as gevolg van sy verbintenis met die North Sea Jazz Festival in Nederland. In 2006 het sakeman Iqbal Survé se Sekunjalo Investments beheer oorgeneem van espAfrika, die maatskappy wat die fees aanbied.

## Geskiedenis 
Die Kaapstad Internasionale Jazzfees het in 2000 begin. Die fees het elke jaar tot 2005 as die Noordsee Jazzfees plaasgevind. Die fees het gegroei sedert dit in 2000 begin het, en gevolglik het die bywoning ook gegroei van 14 000 konsertgangers in 2000 tot 34 000 konsertgangers in 2013.

## Verwysings 
## Eksterne skakels 
* Amptelike webwerf
Skoenbek

Die **skoenbek** (*Balaeniceps rex*), ook bekend as die **walviskopooievaar** en **skoenbekooievaar**, is 'n groot langbeen-waadvoël. Sy naam kom van sy enorme skoenvormige snawel. Die voël het 'n ietwat ooievaaragtige algehele vorm en is voorheen geklassifiseer as 'n ooievaar in die orde Ciconiiformes; maar genetiese bewyse plaas dit saam met pelikane en reiers in die Pelecaniformes. Volwasse voëls is hoofsaaklik grys terwyl jong voëls meer bruin van kleur is. Die voël leef in tropiese Oos-Afrika in die groot moerasse van Suid-Soedan tot Zambië.

## Verwysings
Silwerskerm FilmFees

Die **Silwerskerm Filmfees**, is 'n rolprentfees wat jaarliks ​​in Kampsbaai, Suid-Afrika gehou word. Die fees het in 2010 begin en is een van die enigste Afrikaanse filmfeeste te wêreld. Elke jaar kom rollprentmakers bymekaar met die filmgemeenskap en hulle praat oor die bedryf, en eer uitnemendheid. 

Met ongeveer 5000 kaartjies verkoop en 6500 toegangskaartjies elke jaar, word dit as 'n nis-Afrikaanse filmfees beskou. Tot 30 films word in verskeie afdelings oor filmgenres vertoon. Ongeveer ses films ding mee om die fees se top-volledige toekennings, en ongeveer vyftien kortfilms is in kompetisie.

In 2025 is "My f*k, Marelize!" die feesgunsteling.

## Verwysings 
## Eksterne skakel 
* Amptelike webwerf
WISE 1828+2650

**WISE 1828+2650** (volle naam **WISEPA J182831.08+265037.8**) is 'n moontlike bruindwerg of weesplaneet van spektraalklas &gt;Y2 in die sterrebeeld Lier. Dit is sowat 32,5 ligjare van die Aarde af en is die argetipe van die Y-spektraalklas.

## Ontdekking
WISE 1828+2650 is in 2011 ontdek van data wat deur Nasa se Wide-field Infrared Survey Explorer (WISE) by infrarooi golflengtes ingesamel is. Dit het twee ontdekkingsartikels: deur Kirkpatrick et al. (2011) en Cushing et al. (2011). Dit was basies deur dieselfde skrywers en is byna gelyktydig gepubliseer.

## Verwysings
## Skakels
Psoralea pallescens

***Psoralea pallescens*** is 'n struik in die familie Fabaceae en is endemies aan die Wes-Kaap. Die spesie is deel van die fynbos.

## Bronnelys 
* Plants of the World Online
WISE 0313+7807

**WISE 0313+7807** (volle naam **WISEPA J031325.96+780744.2**) is 'n voorwerp met 'n planetêre massa van spektraalklas T8,5 wat sowat 21 ligjare van die Aarde af in die sterrebeeld Kefeus lê.

## Ontdekking
WISE 0313+7807 is in 2011 ontdek van data wat deur die Wide-field Infrared Survey Explorer (WISE) ingesamel is. Kirkpatrick et al. het in dié jaar 'n artikel gepubliseer oor die ontdekking van 98 nuwe WISE-bruindwerge van spektraaltipe M, L, T en Y, waaronder WISE 0313+7807.

## Verwysings
## Skakels
2MASS J11193254-1137466

**2MASS J11193254–1137466 A** (dikwels verkort tot **2MASS J1119–1137 AB**) is 'n dubbele voorwerp met 'n planetêre massa wat sowat 86 ligjare van die Aarde af en is kandidaatweesplanete.

## Oorsig
Die voorwerp is ontdek deur 'n span sterrekundiges van Kanada, die VSA en Chili tydens 'n soektog na ongewone bruindwerge. Die data van drie opnames is gebruik: die Digitale Sloan-lugopname (sigbareligdata), 2MASS (naby-infrarooi) en die Wide-field Infrared Survey Explorer (WISE, middelgolfinfrarooi).

In November 2016 en Maart 2017 is  deur die Keck II-ruimteteleskoop afgeneem en is ontdek dit is 'n dubbelvoorwerp. Hulle is rofweg ewe helder en die totale massa is geraam op 7,4 Jupitermassas. Hulle geraamde wentelperiode is 90&nbsp;jaar.

## Kadidaateksomaan
In Augustus 2021 het navorsers oor tekens berig van 'n eksomaan van sowat 1,7 aardradiusse om een van die komponente. 'n Moontlike oorgang van die kandidaatmaan is op argiefdata van die Spitzer-ruimteteleskoop waargeneem. 

In die studie is vasgestel die voorval is dalk deur wolke in die komponent se atmosfeer veroorssak, maar dat 'n eksomaan 'n beter verklaring vir die waargenome data is.

## Verwysings
## Skakels
Sudarsky se gasreusklassifikasie

**Sudarsky se klassifikasie van gasreuse** vir die doel om gasreuse se voorkoms op grond van hulle temperatuur te voorspel, is uiteengesit deur David Sudarsky en medewerkers in die artikel *Albedo and Reflection Spectra of Extrasolar Giant Planets*, en meer uitgebreid in *Theoretical Spectra and Atmospheres of Extrasolar Giant Planets*, wat gepubliseer is voordat enige suksesvolle direkte of indirekte waarnemings van 'n eksoplanetêre atmosfeer gemaak is. Dit is 'n breë klassifikasiestelsel met die doel om 'n mate van orde te bring aan die waarskynlik ryk verskeidenheid eksoplanetêre gasreusatmosfere.

Gasreuse word in vyf klasse verdeel (genommer met Romeinse syfers) volgens hulle gemodelleerde fisiese atmosferiese eienskappe. In die Sonnestelsel val slegs Jupiter en Saturnus binne die Sudarsky-klassifikasie, en albei is klas&nbsp;I.

Die voorkoms van planete wat nie gasreuse is nie, kan nie deur die Sudarsky-stelsel voorspel word nie. Dit sluit aardplanete soos soos die Aarde en Venus in, asook ysreuse soos Uranus (14 aardmassas) en Neptunus (17 aardmassas).

## Agtergrond
Die voorkoms van eksoplanete is grootliks onbekend omdat dit moeilik is om direkte waarnemings te maak. Daarbenewens is analogieë met planete in die Sonnestelsel slegs op ’n paar van die bekende eksoplanete van toepassing, aangesien die meeste heeltemal anders is as enige van ons planete (byvoorbeeld die sogenaamde "warm Jupiters").

Liggame wat voor hulle ster verbybeweeg, kan spektrografies gekarteer word, soos HD 189733 b. Daar is getoon dat dié planeet blou is met ’n albedo van helderder as 0,14. Die meeste planete wat op dié manier gekarteer is, is groot en naby aan hulle ster: die warm Jupiters.

Spekulasie oor die voorkoms van onsigbare eksoplanete steun tans op rekenaarmodelle van die waarskynlike atmosfeer van so ’n planeet, byvoorbeeld hoe die atmosferiese temperatuur-druk-profiel en samestelling sou reageer op verskillende vlakke van insolasie.

## Planetêre klasse
### Klas I: Ammoniakwolke
Gasreuse in dié klas het 'n voorkoms wat oorheers word deur wolke van ammoniak. Hulle word in die buitenste gebiede van ’n planetêre stelsel aangetref, by temperature laer as ongeveer 150&nbsp;K (). Die voorspelde albedo van so ’n planeet om ’n ster soos die Son is 0,57, in vergelyking met dié van 0,343 vir Jupiter en 0,342 vir Saturnus. 

Die temperatuur van ’n klas&nbsp;I-planeet vereis óf ’n koel ster óf ’n ver wentelbaan. In die eerste geval kan die ster(re) te dof wees om sigbaar te wees; in die tweede geval kan die wentelbaan so groot wees dat die planeet se effek te subtiel is om waargeneem te word.

### Klas II: Waterwolke
Gasreuse in klas&nbsp;II is te warm om ammoniakwolke te vorm; in plaas daarvan bestaan hulle wolke uit waterys. Hierdie eienskappe word verwag vir planete met temperature onder sowat 250&nbsp;K (). 

Sudarsky et al. het onder meer Upsilon Andromedae&nbsp;b as 'n moontlike klas&nbsp;V-planeet gelys.

## Sien ook
* Eksoplaneet
* Weesplaneet

## Verwysings
## Skakels
* 
*
Psoralea wilmsii

Die **grasveld-vlieëkeurtjie** (*Psoralea wilmsii*) is 'n klein struik of 'n boom in die familie Fabaceae en is inheems aan Mosambiek en Suid-Afrika. In Suid-Afrika kom die spesie in KwaZulu-Natal, Limpopo en Mpumalanga voor. Die plant blom van Julie tot Januarie.

## Infraspesies 
Die spesie het twee infraspesies:
* *Psoralea wilmsii var. nigricans* (C.H.Stirt.) C.H.Stirt.
* *Psoralea wilmsii var. wilmsii*

## Galery 

Otholobium wilmsii Whatmore 2.jpg
Otholobium wilmsii Helme 2.jpg
Otholobium wilmsii S-2817.jpg
Otholobium wilmsii S-2818.jpg
Otholobium wilmsii S-2819.jpg
Otholobium wilmsii Whatmore 1.jpg

## Bronnelys 
* Biodiversityadvisor
* REDLIST Sanbi
* Plants of the World Online
Galeries Lafayette

duimnael|Galeries Lafayette
duimnael|LGaleries Lafayette

Die **Galeries Lafayette**, oorspronklik *Les Galeries Lafayette Haussmann*, is 'n Franse ketting van afdelingswinkels met 'n totaal van 63 winkels wêreldwyd, met die winkel op Boulevard Haussmann in Parys se 9de arrondissement.

Lafayette se geskiedenis dateer terug na 1893, toe Théophile Bader en Alphonse Kahn 'n klein klerewinkel op die hoek van rue La Fayette en Chaussée d'Antin geopen het. Die winkel is in 1896 uitgebrei om 5 verdiepings met 'n totaal van 96 afdelings te hê, insluitend 'n biblioteek en 'n teekamer. Die 33 meter hoë koepel in Bisantyns-geïnspireerde styl is die gebou se landmerk. In die 1950's is twee verdiepings bygevoeg, en die eerste hysbakke is geïnstalleer. Vandag het die afdelingswinkel in Parys 10 verdiepings en is dit die ketting se vlagskip. Daar is takke in verskeie Franse stede.

Die afdelingswinkel was 'n belangrike speler in die Franse modebedryf en het onder andere persele vir jong en belowende modeontwerpers voorsien. Dit het onder andere Daniel Hechter, Pierre Cardin, Cacharel en Yves Saint-Laurent daarby baat gevind.

In 1998 is 'n tak in Berlyn, ontwerp deur Jean Nouvel, geopen.

## Verwysings 
## Eksterne skakels
Katedraalgrot

Die **Katedraalgrot** in een van die baie natuurskone valleie in die Golden Gate-Hoogland- Nasionale Park is vir geoloë ‘n besonder interessante verskynsel.

Dit het ‘n koepelvormige dak waarvandaan water tot laat in die somer deur ‘n nou spleet oor ‘n 60 m hoë waterval na benede stort.

Die grot gesny uit soliede sandsteen is ‘n groot toeriste-aantreklikheid en bied skuiling aan kalkoenibisse, kransduiwe en ander voëlsoorte wat daar broei. Dit grot het ‘n eiesoortige ekosisteem. Rooiribbokke het al deur die gleuf in die dak na benede geval. Die karkasse van hierdie diere dien as belangrike proteïen vir die baie krappe en ander aasdiere wat in die poele in die grot voorkom.

Weens die unieke geaardheid van die grot word dit as voorkeur-beskermingsgebied in die park beskou. Toeriste word slegs in begeleide groepe toegelaat om dit te besoek.
Alexander McQueen

**Alexander McQueen** 'n modehuis wat in 1992 deur Alexander McQueen gestig is.

## Geskiedenis 
Die modehuis is in 1992 deur Alexander McQueen gestig. Sy debuutversameling, *Taxi Driver*, was 'n verwysing na die Martin Scorsese-fliek met dieselfde naam. Elke daaropvolgende vertoning is gekenmerk deur 'n hoogs teatrale benadering wat, gekombineer met die ontwerp, groot kontroversie veroorsaak het. Dit het die kenmerk van die handelsmerk geword.

In 2001 het die modehuis by die Gucci-groep (nou Kering-groep) aangesluit. McQueen het later 'n 51%-belang in die maatskappy verkoop.

In 2006 het die huis se gereed-om-te-dra-handelsmerk, McQ, gedebuteer. Die lyn was op jongmense gemik.

In Februarie 2010 het Alexander McQueen selfmoord gepleeg. Sy jarelange medewerker, Sarah Burton, is as kreatiewe direkteur aangewys.

In Oktober 2023 is Seán McGirr as kreatiewe direkteur aangestel.

## Verwysings 
## Eksterne skakels
Jardin des Tuileries

duimnael|Jardin des Tuileries

Die **Jardin des Tuileries** is 'n openbare park geleë tussen die Louvre en die Place de la Concorde in die 1ste arrondissement van Parys, Frankryk. Dit is in 1564 deur Catherine de' Medici as die tuin van die Tuileries-paleis geskep, en is uiteindelik in 1667 vir die publiek geopen en het na die Franse Rewolusie 'n openbare park geword. Sedert die 19de eeu is dit 'n plek waar Parysenaars vier, ontmoet, stap en ontspan.

## Verwysings 
## Eksterne skakels
Psoralea polyphylla

**Psoralea polyphylla** is 'n klein struik in die familie Fabaceae en is endemies aan die Oos-Kaap. Dit is deel van die fynbos en blom in Julie.

## Bronnelys 
* Biodiversityadvisor
* REDLIST Sanbi
* Plants of the World Online
Psoralea platyphylla

***Psoralea platyphylla*** is 'n struik in die familie Fabaceae en is inheems aan Mosambiek en Suid-Afrika. In Suid-Afrika kom die spesie in KwaZulu-Natal, Limpopo, Mpumalanga, Oos-Kaap en die Vrystaat voor.

## Bronnelys 
* Plants of the World Online
* Biodiversityadvisor
Psoralea prodiens

***Psoralea prodiens*** is 'n struik in die familie Fabaceae. Die spesie is endemies aan die Oos-Kaap en die Wes-Kaap en kom vanaf die Langeberg tot by Kingwilliamstown voor.  Dit is deel van die fynbos.

## Bronnelys 
* REDLIST Sanbi
* Biodiversityadvisor
* Plants of the World Online
Psoralea pungens

***Psoralea pungens*** is 'n klein struik in die familie Fabaceae. Die spesie is endemies aan die Wes-Kaap en kom van Kleinmond tot by Potberg voor. Die spesie het 'n voorkomsgebied van 675&nbsp;km² en daar is twee bevolkings bekend. Die tweede bevolking is eers in 1986 naby Hawston ontdek. Die spesie het habitat afgestaan aan die verbouing van koring en word ook bedreig deur indringerplante. Die plant is deel van die fynbos en renosterveld.

## Bronnelys 
* REDLIST Sanbi
* Biodiversityadvisor
* Plants of the World Online
L-dwerg

'n Voorwerp van **spektraaltipe L** (ook genoem 'n** L-dwerg**) is óf 'n ster met 'n klein massa óf 'n bruindwerg óf 'n vrybewegende planetêremassavoorwerp (weesplaneet). Hulle is warmer as beide T-dwerge en Y-dwerge.

## Spektrale eienskappe
thumb|240px|Die spektrum van Kelu-1 ('n L-dwerg, onderste lyn) in verhouding met 'n M6-dwerg, wat baie sterker TiO- en natriumabsorpsie toon.

Voor 2MASS was daar slegs ses bekende voorwerpe met 'n spektraaltipe later as M9,5V. Met die ontdekking van 20 nuwe laattipe voorwerpe was dit nodig om die L-tipe en T-tipe spektraalklasse te definieer. Kirkpatrick et al. het dit in 1999 gedoen. In die L-dwerge word die metaliese oksiede (titanium(II)oksied, TiO) en vanadium(II)oksied, VO), wat in laat M-dwerge teenwoordig is, vervang met metaliese hidriede (bv. chroom(I)hidried,  CrH) en ysterhidried (FeH) en neutrale alkalimetale (soos K, Rb en Cs). Die oorgang tussen L- en T-dwerge word gedefinieer deur die verskyning van metaan (CH4) in die spektrum. M-dwerge toon absorpsie as gevolg van waterdamp (H2O) in hulle naby-infrarooi spektrum. Hierdie absorpsiekenmerk raak sterker met latere L-spektraaltipes. Die absorpsie as gevolg van koolstofmonoksied (CO) toon min variasie oor spektraaltipes. CO word vervang deur CH4 in T-dwerge. 

Aanvanklik is beraam dat die warmste L0-dwerge 'n temperatuur van ongeveer 2&nbsp;000 kelvin (K) het en die koudste L8-dwerge 'n temperatuur van omtrent 1&nbsp;500&nbsp;K. Moderne beramings wissel van 'n maksimum van 2&nbsp;500&nbsp;K vir L0 tot 1&nbsp;100&nbsp;K vir L9. L-dwerge het 'n rooi, violet of pers kleur as gevolg van absorpsie van die natrium-D-lyn. Latere werk beskryf L-dwerge as violetkleurig.

## Verwysings
## Skakels
Menodora juncea

Die **blombiesie** (*Menodora juncea*) is 'n meerjarige plant of klein struik wat deel van die Oleaceae familie is. Die spesie is endemies aan Suid-Afrika en kom in die Noord-Kaap en die Wes-Kaap voor. Die plant blom in Januarie.

## Galery 

Menodora juncea 20D 5063.jpg
Menodora juncea 20D 5060.jpg
Menodora juncea 1DS-II 2-3316.jpg
Menodora juncea 1DS-II 2-3314.jpg
Menodora juncea 1DS-II 2-3312.jpg
Menodora juncea 1DS-II 2-3325.jpg

## Bronnelys 
* REDLIST Sanbi
* Plants of the World
* Biodiversityadvisor
Y-dwerg

[thumb|Foto's deur die [James Webb-ruimteteleskoop wys die beweging van WISE 0855-0714, die koudste Y-dwerg.]]

'n Voorwerp van **spektraaltipe Y** (ook genoem 'n** Y-dwerg**) is óf 'n bruindwerg óf 'n vrybewegende planetêremassavoorwerp (weesplaneet). Hulle temperatuur is laer as sowat 500&nbsp;kelvin (227&nbsp;°C) en hulle is kouer as T-dwerge. Y-dwerge het 'n soortgelyke spektrum as Jupiter.

## Vroeë teorieë en ontdekking
In die vroeë 2000's was daar al teorieë dat voorwerpe onder T-dwerge moet bestaan wat die gaping sal oorbrug tussen T-dwerge en die reuseplanete van die Sonnestelsel. Voorwerpe kouer as T-dwerge sou hoofsaaklik infrarooi as termiese straling uitstraal en waarnemings en ontdekkings met infrarooiteleskope soos die Wide-field Infrared Survey Explorer (WISE), Spitzer- en James Webb-ruimteteleskoop is in die vooruitsig gestel. Volgens modelle van sulke koue voorwerpe sou hulle by sowat 400-500&nbsp;K wolke van waterys hê. Onder sowat 160 K is wolke van ammoniak voorspel. Die vorming van dié wolke is vroeër geteoretiseer in Sudarsky se gasreusklassifikasie.

Nadat 'n paar kandidate in 2010 en 2011 voorgestel is, is 'n groter getal Y-dwerge met WISE ontdek en die spektraaltipe Y is gevestig, met UGPS&nbsp;0722-05 as die T9-standaard en WISE&nbsp;1738+2732 as die Y0-standaard. 'n Belangrike ontdekking was dié van WISE 0855-0714, wat steeds die koudste en naaste Y-dwerg is wat al ontdek is. Dit het 'n temperatuur van 285&nbsp;K (12&nbsp;°C) en is van die laagste spektraaltipe, Y4.

## Verwysings
## Skakels
Menodora africana

Die **balbossie** (*Menodora africana*) is 'n meerjarige plant of klein struik wat deel van die Oleaceae familie is. Die spesie is inheems aan Botswana en Suid-Afrika. In Suid-Afrika kom die spesie in die Gauteng, KwaZulu-Natal, Limpopo, Mpumalanga, Noord-Kaap, Noordwes en die Vrystaat voor. Die spesie blom van Augustus tot April.

## Galery 

Menodora africana 50D 3758.jpg
Menodora africana 1DS-II 4-2336.jpg
Menodora africana 1DS-II 4-2817.jpg
Menodora africana 1DS-II 2-5106.jpg
Menodora africana 1963.jpg
Menodora africana 1966.jpg

## Bronnelys 
* REDLIST Sanbi
* Plants of the World
* Biodiversityadvisor
Menodora heterophylla

***Menodora heterophylla*** is 'n meerjarige plant  wat deel van die Oleaceae familie is. Die spesie is inheems aan Botswana, Meksiko, Texas in die VSA en Suid-Afrika. In Suid-Afrika kom die spesie in die Noordwes voor.

## Infraspesies 
Die spesie het twee infraspesies:
* *Menodora heterophylla var. australis* Steyerm.
* *Menodora heterophylla var. heterophylla*

## Bronnelys 
* REDLIST Sanbi
* Plants of the World
* Biodiversityadvisor
Psoralea racemosa

***Psoralea racemosa*** is 'n klein struik in die familie Fabaceae. Die spesie is endemies aan die Wes-Kaap. Dit kom op die Kammanassieberge en die Outeniekwaberge voor. Die totale bevolking is slegs 50 plante groot en die spesie word as seldsaam beskou. Die spesie is deel van die fynbos en blom in Oktober.

## Galery 

Otholobium racemosum Vanberkel 1.jpg
Otholobium racemosum Vanberkel 2.jpg
Otholobium racemosum Vanberkel 3.jpg
Otholobium racemosum Vanberkel 4.jpg
Otholobium racemosum Vanberkel 5.jpg

## Bronnelys 
* REDLIST Sanbi
* Plants of the World Online
* Biodiversityadvisor
Psoralea rotundifolia

***Psoralea rotundifolia*** is 'n klein struik in die familie Fabaceae en is endemies aan die Wes-Kaap. Die spesie kom van Jonkershoek tot by die Kleinrivierberge voor en is deel van die fynbos. Die plant het 'n voorkomsgebied van 2000&nbsp;km². Die bevolking se getalle het met 30% afgeneem die afgelope 120 jaar weens die verlies van habitat aan die aanlê van wingerde en verbouing van sagtevrugte. Die oorblywende bevolking word bedreig deur indringerplante. Die plant blom van Julie tot April.

## Bronnelys 
* Biodiversityadvisor
* REDLIST Sanbi
* Plants of the World Online
Psoralea rubicunda

***Psoralea rubicunda*** is 'n klein tot groot struik in die familie Fabaceae en is endemies aan die Wes-Kaap. Dit kom op die laer hellings van die Swartberge tussen 1000&nbsp;m en 1&nbsp;1460&nbsp;m bo seevlak voor en is deel van die fynbos en renosterveld. Die spesie het 'n voorkomsgebied van kleiner as 100&nbsp;km² en daar is slegs vyf gefragmenteerde bevolkings oor nadat die grootste gedeelte van die spesie se habitat verlore gegaan het aan gewasverbouing.

## Bronnelys 
* Biodiversityadvisor
* REDLIST Sanbi
* Plants of the World Online
Oumabeskuit

**Ouma** (algemeen bekend as **Oumabeskuit**) is 'n Suid-Afrikaanse beskuit gemaak van 'n tradisionele karringmelkresep. Dit is die eerste keer in 1939 op die dorp Molteno in die Oos-Kaap deur Elizabeth Ann Greyvenstyn vervaardig, in reaksie op 'n inisiatief deur die dorp se pastoor om die entrepreneuriese pogings van die vroue in sy gemeente te ondersteun. Die handelsmerk oorheers tans die relatief klein plaaslike beskuitmark en word vervaardig op dieselfde dorp waar dit die eerste keer vervaardig is.

## Geskiedenis 
In 'n poging om die negatiewe impak van die Groot Depressie te verminder, het die dorp se pastoor elke vroulike lid van sy gemeente geld aangebied om plaaslike besighede te begin en hul gesinsinkomste te verhoog. Hulle het elk 'n halfkroon ontvang, wat gelykstaande is aan twee sjielings en ses pennies (ongeveer £30 of R520 werd in 2016). 

Hulle is aanvanklik onder die handelsnaam "Outspan Rusks" verkoop, maar is kort daarna verander na "Ouma".

In 1941 het die jong Industriële Ontwikkelingskorporasie (Suid-Afrika) sy eerste lening van £1&nbsp;500 aan Oumabeskuit gegee. Elizabeth se kleinseun, Leon Greyvensteyn, wat betrokke was by die stigting en bestuur van die maatskappy, het die Simba Chip-maatskappy in 1956 gestig.

Ouma het in die 1970's deel geword van Fedfood, en sedert 1992 is dit in besit van Foodcorp (Suid-Afrika). Vanaf 2012 onderhou Foodcorp steeds 'n Oumabeskuitfabriek in die dorp Molteno wat 250 mense in diens het.

## Verwysings
Psoralea velutina

**Psoralea velutina** is 'n struik in die familie Fabaceae en is endemies aan die Wes-Kaap. Die spesie kom in die Langeberg en die Swartberge op hellings van 1100-1500&nbsp;m voor. Die spesie is deel van die fynbos en word as seldsaam beskou.

## Bronnelys 
* Biodiversityadvisor
* REDLIST Sanbi
* Plants of the World Online
Psoralea thomii

***Psoralea thomii*** is 'n klein struik in die familie Fabaceae en is endemies aan die Wes-Kaap en is deel van die fynbos. Dit kom vanaf Kleinmond tot by Bredasdorpberge voor. Die spesie het 'n voorkomsgebied van 91&nbsp;km². Twee van die bevolkings bekend word bedreig deur die ontwikkeling van 'n gholfbaan, indringerplante en ontwikkeling aan die kus. Die spesie blom van Julie tot Oktober.

## Galery 

Otholobium thomii Flipphi 1.jpg
Otholobium thomii Flipphi 2.jpg

## Bronnelys 
* Biodiversityadvisor
* REDLIST Sanbi
* Plants of the World Online
Psoralea venusta

**Psoralea venusta** is 'n klein struik in die familie Fabaceae en is endemies aan ie Wes-Kaap. Die spesie kom van Lambertsbaai tot by Langebaan voor en het 'n voorkomsgebied van 1000&nbsp;km². Daar is tans agt bevolkings bekend en die spesie verloor habitat as gevolg van kus en stedelike ontwikkeling.

## Galery 

Otholobium venustum Flipphi 1.jpg
Otholobium venustum Flipphi 3.jpg

## Bronnelys 
* Biodiversityadvisor
* REDLIST Sanbi
* Plants of the World Online
Ghislaine Maxwell

**Ghislaine Noelle Marion Maxwell** (gebore 25 Desember 1961) is 'n Britse voormalige sosiale vlinder en 'n veroordeelde seksoortreder. In 2021 is sy skuldig bevind aan kinderhandel en ander oortredings in verband met die oorlede finansier en veroordeelde seksoortreder Jeffrey Epstein. Die volgende jaar is sy in die federale hof in New York Stad tot 20 jaar tronkstraf gevonnis.

## Verwysings
Psoralea sabulosa

***Psoralea sabulosa*** is 'n struik in die familie Fabaceae. Die spesie is endemies aan Wes-Kaap en kom van Hawston tot by Stilbaai voor. Die plant het 'n voorkomsgebied van 9000&nbsp;km² en daar is agt bevolkings oor nadat groot gedeeltes van sy habitat gebruik word vir gewasverbouing. Die spesie word tans bedreig deur indringerplante en ontwikkeling aan die kus. Dit is deel van die fynbos.

## Bronnelys 
* REDLIST Sanbi
* Biodiversityadvisor
* Plants of the World Online
Psoralea saxosa

***Psoralea saxosa*** is 'n klein struik in die familie Fabaceae. Die spesie is endemies aan Wes-Kaap en kom in die Langeberg by die Garciapas voor. Daar is slegs twee bevolkings, bestaande uit 250 plante, oor nadat die spesie groot gedeeltes van sy habitat afgestaan het aan die aanplant van plantasies en indringerplante. Die plant het tans geen bedreigings nie en is deel van die fynbos.

## Bronnelys 
* REDLIST Sanbi
* Biodiversityadvisor
* Plants of the World Online
T-dwerg

[thumb|Die [Hubble-ruimteteleskoop se foto van Gliese 229B.]]

'n Voorwerp van **spektraaltipe T** (ook genoem 'n** T-dwerg** of** metaanbruindwerg**) is óf 'n bruindwerg óf 'n vrybewegende planetêremassavoorwerp (weesplaneet). Hulle is kouer as L-dwerge, maar warmer as Y-dwerge.

## Prototipe, Gliese 229B
Die eerste T-dwerg wat ontdek is (in 1995) is Gliese&nbsp;229B. Sy temperatuur is onder 1&nbsp;000 kelvin en dit toon metaan (CH4), waterdamp (H2O) en koolstofmonoksied (CO) in sy spektrum. In die boonste atmosfeer word CO omskep in CH4 en H2O, terwyl die teenoorgestelde van die laer atmosfeer waar is. 

In latere werk is bevind sy massa is 70 ± 5 Jupitermassas, wat baie meer is as wat modelle voorspel. Daar is vermoed Gliese&nbsp;229B is 'n dubbelvoorwerp, wat sy groot massa sal verduidelik. Dit is in 2024 bevestig met instrumente aan die Baie Groot Teleskoop. Die twee komponente is sowat 16 keer verder van mekaar as die Maan van die Aarde en die wentelperiode is sowat 12,1 dae. Gliese&nbsp;229Ba se massa is omtrent 38 Jupitermassas en Gliese&nbsp;229Bb s'n sowat 34 Jupitermassas.

## Verwysings
## Skakels
2025 Italiaanse Grand Prix

thumb|300px

Die 2025 Formule Een Italiaanse Grand Prix is op 7 September 2025 op die Autodromo Nazionale Monza, in Italië, gehou. Dit was die sestiende wedren van die kampioenskapseisoen gewees.

## Bande deur Pirelli beskikbaar gestel 
## Oefensessies 
### Vrye oefening 
## Kwalifisering 
***1** Lewis Hamilton ontvang 'n roosterstraf van vyf plekke oor hy te vinnig gery het onder dubbele geel vlae by die Nederlandse Grand Prix.

## Wedren 
### Renuitslag 
 Lando Norris teken vir die agtiende keer in sy loopbaan 'n vinnigste rondte aan.

## Puntestand ná die Grand Prix 
### Renjaers 
### Vervaardigers 
## Verwysings
Boucheron

**Boucheron** is 'n Franse juweliersware- en horlosiemaatskappy wat in 1858 deur Frédéric Boucheron gestig is. Hulle vervaardig ook parfuums sedert 1988.

In 1893 het hulle hul winkel na Place Vendôme in Parys verskuif, waar hulle steeds sake doen. Vandag is daar 34 Boucheron-winkels wêreldwyd en talle kleinhandelaars.

## Verwysings 
## Eksterne skakels
Psoralea sericea

***Psoralea sericea*** is 'n klein struik in die familie Fabaceae en is endemies aan die Oos-Kaap en die Wes-Kaap. Dit kom vanaf Albertinia tot in die Oos-Kaap voor. Die spesie is deel van die fynbos en renosterveld.

## Bronnelys 
* REDLIST Sanbi
* Biodiversityadvisor
* Plants of the World Online
Psoralea swartbergensis

***Psoralea swartbergensis*** is 'n klein struik in die familie Fabaceae en is endemies aan die Wes-Kaap en kom in die Swartberge op die noordelike hellings naby Oudtshoorn voor. Die spesie het 'n voorkomsgebied van 418&nbsp;km² en is deel van die fynbos. Dit word bedreig deur indringerplante.

## Bronnelys 
* REDLIST Sanbi
* Biodiversityadvisor
* Plants of the World Online
Psoralea stachyera

***Psoralea stachyera*** is 'n struik in die familie Fabaceae en is endemies aan die Oos-Kaap en die Wes-Kaap. Die spesie kom voor vanaf Gansbaai tot by Oos-Londen en Cathcart. Die spesie is deel van die fynbos.

## Bronnelys 
* Biodiversityadvisor
* REDLIST Sanbi
* Plants of the World Online
Winnie-die-Pooh

**Winnie-die-Pooh** (ook bekend as **Edward Bear**, **Pooh Bear** of eenvoudig **Pooh**) is 'n fiktiewe antropomorfiese teddiebeer wat deur die Engelse skrywer A. A. Milne en die Engelse illustreerder E. H. Shepard geskep is. Winnie-the-Pooh het die eerste keer by naam verskyn in 'n kinderverhaal wat deur London's Evening News vir Kersaand 1925 in opdrag gegee is. Die karakter is geïnspireer deur 'n sagte speelding wat Milne vir sy seun Christopher Robin in die Harrods-warenhuis gekoop het, en 'n beer wat hulle by die Londense Dieretuin gesien het.

Die eerste versameling stories oor die karakter is die boek Winnie-the-Pooh (1926), en dit is gevolg deur The House at Pooh Corner (1928). Milne het ook 'n gedig oor die beer in die kinderverseboek When We Were Very Young (1924) ingesluit en vele meer in Now We Are Six (1927). Al vier volumes is deur E. H. Shepard geïllustreer. Die stories speel af in Hundred Acre Wood, wat geïnspireer is deur Five Hundred Acre Wood in Ashdown Forest in Oos-Sussex – geleë 30 myl (48 km) suid van Londen – waar die Londenaar Milne se plattelandse tuiste geleë was.

Die Pooh-stories is in baie tale vertaal, insluitend Alexander Lenard se Latynse vertaling, Winnie ille Pu, wat die eerste keer in 1958 gepubliseer is en in 1960 die enigste Latynse boek geword het wat ooit op The New York Times se topverkoperlys verskyn het. Die oorspronklike Engelse manuskripte word gehou by die Wren-biblioteek, Trinity College, Cambridge, Milne se alma mater aan wie hy die werke nagelaat het. Die eerste Pooh-storie is nommer 7 op die BBC se The Big Read-peiling geplaas.

In 1961 het The Walt Disney Company sekere films en ander regte van die Winnie-the-Pooh-stories gelisensieer van die boedel van A. A. Milne en die lisensie-agent Stephen Slesinger, Inc., en die Pooh-stories verwerk, met die naam "Winnie the Pooh" sonder koppelteken, in 'n reeks speelfilms wat uiteindelik een van sy suksesvolste franchises sou word. In gewilde filmaanpassings is Pooh vertolk deur akteurs Sterling Holloway, Hal Smith en Jim Cummings in Engels, en Yevgeny Leonov in Russies.

## Verwysings 
## Eksterne skakels
Psoralea hamata

***Psoralea hamata*** is 'n struik in die familie Fabaceae en is endemies aan die Noord-Kaap. Die spesie kom op die Kamiesberg voor en het 'n voorkomsgebied van 5000&nbsp;km². Daar is tien bevolkings bekend wat bedreig word deur gewasverbouing, padkonstruksie en oorbeweiding. Die plant blom in Januarie.

## Bronnelys 
* Biodiversityadvisor
* REDLIST Sanbi
* Plants of the World Online
Freeman Dyson

**Freeman John Dyson** FRS (15 Desember 1923 – 28 Februarie 2020) was 'n Brits-Amerikaanse teoretiese fisikus en wiskundige bekend vir sy werke in kwantumveldteorie, astrofisika, ewekansige matrikse, wiskundige formulering van kwantummeganika, gekondenseerde materie-fisika, kernfisika en ingenieurswese. Hy was professor emeritus in die Instituut vir Gevorderde Studie in Princeton en 'n lid van die raad van borge van die *Bulletin of the Atomic Scientists*.

Dyson het verskeie konsepte ontwikkel wat sy naam dra, soos Dyson se transformasie, 'n fundamentele tegniek in additiewe getalteorie, wat hy ontwikkel het as deel van sy bewys van Mann se stelling; die Dyson-boom, 'n hipotetiese geneties gemanipuleerde plant wat in 'n komeet kan groei; die Dyson-reeks, 'n perturbatiewe reeks waar elke term deur Feynman-diagramme voorgestel word; die Dyson-sfeer, 'n gedagte-eksperiment wat poog om te verduidelik hoe 'n ruimtevaardende beskawing aan sy energiebehoeftes sou voldoen met 'n hipotetiese megastruktuur wat 'n ster volledig omsluit en 'n groot persentasie van sy kraglewering vasvang; en Dyson se ewige intelligensie, 'n manier waarop 'n onsterflike samelewing van intelligente wesens in 'n oop heelal die vooruitsig van die hittedood van die heelal kon ontsnap deur subjektiewe tyd tot oneindig te verleng terwyl slegs 'n eindige hoeveelheid energie verbruik word.

Dyson het nie saamgestem met die wetenskaplike konsensus oor klimaatsverandering nie. Hy het geglo dat sommige van die gevolge van verhoogde CO2-vlakke gunstig is en nie deur klimaatwetenskaplikes in ag geneem word nie, soos verhoogde landbou-opbrengs, en verder dat die positiewe voordele van CO2 waarskynlik swaarder weeg as die negatiewe gevolge. Hy was skepties oor die simulasiemodelle wat gebruik word om klimaatsverandering te voorspel, en het aangevoer dat politieke pogings om die oorsake van klimaatsverandering te verminder, aflei van ander globale probleme wat prioriteit moet geniet.

## Verwysings
Whitney Rydbeck

**Whitney Rydbeck** (13 Maart 1945 – 15 Julie 2024) was 'n Amerikaanse akteur en vervaardiger. Hy was bekend vir sy rolle in die rolprente *Rocky II* (1979), *Battle Beyond the Stars* (1980), en *Friday the 13th Part VI: Jason Lives* (1986).

## Filmografie 
### Rolprente 
* 1976: *Grand Jury*
* 1979: *Love at First Bite*
* 1979: *Rocky II*
* 1979: *1941*
* 1980: *The Baltimore Bullet*
* 1980: *Battle Beyond the Stars*
* 1981: *The Cherokee Trail*
* 1986: *Friday the 13th Part VI: Jason Lives*
* 1988: *Oliver & Company*
* 1996: *A Very Brady Sequel*
* 1997: *Striking Resemblance*
* 1998: ''Folle d'elle*
* 2005: *Angels with Angles''

## Eksterne skakels 
*
Those Awful Hats

***Those Awful Hats*** is 'n Amerikaanse stilfilm uit 1909. Die film is geregisseer deur D. W. Griffith. en met Mack Sennett en Flora Finch in die hoofrolle. Dit is op 25 Januarie 1909 deur Biograph Studios vrygestel.

Dierolprent speel af in 'n klein, stampvol rolprentteater terwyl 'n rolprent aan die gang is. Die kykers word voortdurend afgelei deur mense – hoofsaaklik vroue – wat groot, oordadige hoede dra wat almal se uitsig op die skerm belemmer. Slapstick-wanorde volg. Die film eindig met 'n titelkaart wat lui: "Dames sal asseblief hul hoede verwyder."

Argivaris David Shepard van Blackhawk Films het verduidelik hoe G.W. Bitzer die film gefotografeer het: "Die beeld in die teater en die beeld op die teaterskerm is afsonderlik gefotografeer, en die finale effek is bereik deur dubbele drukwerk en die gebruik van 'n reismat."

## Vrystelling
*Those Awful Hats* was nie soseer bedoel as 'n vermaakonderwerp nie, maar as 'n diens aan Nickelodeon-teaters, net soos humoristiese maar waarskuwende lokprente vandag gebruik word voordat die speelfilm begin. Biograph het *Those Awful Hats* aanbeveel as "'n wonderlike onderwerp om 'n vertoning mee te begin in plaas van die gebruiklike skyfie." Die film is in 1975 deur Blackhawk Films van 'n nitraatnegatief gerestoureer en is slegs kortliks te koop aangebied as 'n beperkte uitgawe. 'n Afdruk van die film is in die filmargief van die Biblioteek van die VSA-kongres.

## Hoofrolspelers 
* Mack Sennett
* Flora Finch
* Linda Arvidson
* John R. Cumpson
* George Gebhardt

## Verwysings 
## Eksterne skakels 
*
Those Boys!

***Those Boys!*** is 'n Amerikaanse stilfilm uit 1909. Die film is geregisseer deur D.W. Griffith.

## Hoofrolspelers 
* Anita Hendrie
* Linda Arvidson
* Clara T. Bracy
* Florence Lawrence
* Dorothy West

## Verwysings 
## Eksterne skakels 
*
To Save Her Soul

***To Save Her Soul*** is 'n Amerikaanse stilfilm uit 1909. Die film is geregisseer deur D. W. Griffith.

## Hoofrolspelers 
* Arthur V. Johnson as Paul Redmond
* Mary Pickford as Agnes Halley
* Caroline Harris
* W. Chrystie Miller
* George Nichols

## Verwysings 
## Eksterne skakels 
*
Menodora

***Menodora*** is 'n genus van meerjarige plante en struike wat behoort tot die familie Oleaceae. Die genus is inheems aan Afrika, Noord- en Suid-Amerika.

## Spesies 
Daar is 26 spesies wat tot die genus hoort:

* *Menodora africana* Hook.
* *Menodora chlorargantha* (Remy) Steyerm.
* *Menodora chumleyi* B.L.Turner
* *Menodora coulteri* A.Gray
* *Menodora decemfida* (Gillies ex Hook. & Arn.) A.Gray
* *Menodora geohintonii* B.L.Turner
* *Menodora gypsophila* B.L.Turner
* *Menodora helianthemoides* Bonpl.
* *Menodora heterophylla* Moric. ex DC.
* *Menodora hintoniorum* B.L.Turner
* *Menodora integrifolia* (Cham. & Schltdl.) Steud.
* *Menodora intricata* Brandegee
* *Menodora jaliscana* B.L.Turner
* *Menodora juncea* Harv.
* *Menodora linoides* Phil.
* *Menodora longiflora* Engelm. ex A.Gray
* *Menodora magniflora* (Steyerm.) B.L.Turner
* *Menodora mexicana* (A.DC.) A.Gray
* *Menodora muellerae* Rehder
* *Menodora potosiensis* Henrard ex B.L.Turner
* *Menodora pulchella* Markgr.
* *Menodora robusta* (Benth.) A.Gray
* *Menodora scabra* Engelm. ex A.Gray
* *Menodora spinescens* A.Gray
* *Menodora tehuacana* B.L.Turner
* *Menodora yecorana* T.Van Devender & B.L.Turner

## Verwysings
Dora the Explorer

**Dora the Explorer** is 'n Amerikaanse geanimeerde televisiereeks vir kinders in die Dora the Explorer-franchise, geskep deur Chris Gifford, Valerie Walsh Valdes en Eric Weiner, wat op 14 Augustus 2000 op Nickelodeon begin het en op 9 Augustus 2019 geëindig het. Die reeks is vervaardig deur Nickelodeon Animation Studio.

Die reeks fokus op die avonture van 'n Latynse meisie genaamd Dora en haar aapvriend Boots, met 'n besondere klem op die Spaanse taal. Die reeks word aangebied in die styl van beide 'n interaktiewe CD-ROM-speletjie en 'n wys-en-klik-avontuurspeletjie, met foefies soos Dora wat die kyker vra om haar te help deur die huidige items in haar inventaris te wys en die kyker te vra watter een die beste is vir die huidige scenario.

Die reeks is tans geskeduleer om 'n lewendige-aksie-weergawe vir ouer kykers op Paramount+ te ontvang.

## Verwysings 
## Eksterne skakels
* 
*
SNARC

duimnael|Die beheerpaneel vir die C-1 giroskopiese outmatiesevliegstelsel. 'n Oortollige C-1 is in die SNARC gebruik.
Die **Stogastiese Neurale Analoogversterkingrekenaar** (**SNAVR**) (Engels: **Stochastic Neural Analog Reinforcement Calculator** -**SNARC**) is 'n neurale-net masjien ontwerp deur Marvin Lee Minsky. Aangespoor deur 'n brief van Minsky, het George Armitage Miller die befondsing ('n paar duisend dollar) vir die projek by die Kantoor van Vlootnavorsing van die Amerikaanse Departement van Verdediging in die somer van 1951 ingesamel, met die werk wat deur Minsky, wat toe 'n nagraadse student in wiskunde aan die Princeton-universiteit was, uitgevoer sou word. Destyds het 'n fisika nagraadse student aan Princeton, Dean S. Edmonds, vrywillig gesê dat hy goed was met elektronika en daarom het Minsky hom by die projek ingesluit.

Gedurende sy voorgraadse jare is Minsky geïnspireer deur die 1943 Warren McCulloch en Walter Pitts-artikel oor kunsmatige neurone, en het besluit om so 'n masjien te bou. Die leerproses was Skinneriaanse versterkingsleer, en Minsky het breedvoerig met Skinner gepraat tydens die ontwikkeling van die masjien. Hulle het die masjien op 'n kopie van Shannon se doolhof getoets en gevind dat dit kon leer om die doolhof op te los. Anders as Shannon se doolhof, het hierdie masjien nie 'n fisiese robot beheer nie, maar rotte gesimuleer wat in 'n doolhof hardloop. Die simulasie word vertoon as 'n "rangskikking van ligte", en die stroombaan is versterk elke keer as die gesimuleerde rot die doel bereik het.

Die masjien het sy skeppers verras. "Die rotte het eintlik met mekaar interaksie gehad. As een van hulle 'n goeie pad gevind het, sou die ander geneig wees om dit te volg." Die motor draai 'n ketting wat na al 40 sinapsmasjiene gaan en kyk of die koppelaar ingeskakel is of nie. Aangesien die kapasitor slegs vir 'n sekere tyd kan "onthou", vang die ketting slegs die mees onlangse opdaterings van die waarskynlikhede op.

Elke neuron het 6 vakuumbuise en 'n motor bevat. Die hele masjien is "so groot soos 'n vleuelklavier" en het 300 vakuumbuise bevat. Die buise het gereeld gefaal, maar die masjien het steeds gewerk ten spyte van mislukkings. 'n Foto van Minsky se laaste neuron kan https://web.archive.org/web/20240625014649im_/https://cdn.the-scientist.com/assets/articleNo/65792/hImg/31709/the-scientist-foundations-original-the-first-artifical-intelligence-x.webp hier gesien word. Die foto toon 6 vakuumbuise, waarvan een 'n Sylvania JAN-CHS-6H6GT/G/VT-90A is.

## Verwysings
Bridelia brideliifolia

***Bridelia brideliifolia*** is 'n boom wat hoort tot die Phyllanthaceae familie. Die spesie is inheems aan Burundi, Demokratiese Republiek die Kongo, Malawi, Rwanda, Soedan, Suid-Soedan, Tanzanië, Uganda en Zambië.

## Bron 
* Plants of the World Online
La Tosca

***La Tosca*** is 'n Franse stilfilm uit 1909. Die film is geregisseer deur André Calmettes en Charles le Bargy.

## Hoofrolspelers 
* Cécile Sorel as Floria Tosca
* René Alexandre as Mario Cavaradossi
* Charles le Bargy as Scarpia
* Charles Mosnier as Cesare Angelotti

## Verwysings 
## Eksterne skakels 
*
Tragic Love

***Tragic Love*** is 'n Amerikaanse stilfilm uit 1909. Die film is geregisseer deur D. W. Griffith.

## Hoofrolspelers 
* Arthur V. Johnson as Bob Spaulding
* David Miles as Mr. Rankin
* Linda Arvidson as Mrs. Rankin
* Charles Avery
* Clara T. Bracy
* John R. Cumpson
* George Gebhardt

## Verwysings 
## Eksterne skakels 
*
A Trap for Santa Claus

***A Trap for Santa Claus*** is 'n Amerikaanse stilfilm uit 1909. Die film is geregisseer deur D. W. Griffith. Dit is 'n Biograph Company-produksie, en die hoofrolle word  vertolk deur Henry B. Walthall, Marion Leonard en Gladys Egan.

## Hoofrolspelers 
*Henry B. Walthall as Arthur Rogers
*Marion Leonard as Helen Rogers
*Gladys Egan
*Kate Bruce
*William J. Butler
*W. Chrystie Miller

## Verwysings 
## Eksterne skakels 
*